Ungal d tawsit tamaynut i d-yennulfan taggara-agi deg unnar n tsekla aladɣa tamaziɣt, ggtent tabadutin d yinumak i d-uran yinagmayen fell-as ama deg yisegzawalen neɣ deg yidlisen yettwarun, annect-a yettuɣal imi tawsit-a d yiwen n ṣṣent i d-yettawin ɣef tudert n tmetti n yal agdud d timsal, d iɣeblan neɣ d uguren. Am wakken ara d-naf tikwal d timuɣliwin akked wayen yettḥulfu unaggal i d-yettuɣalen deg tira-s. Ma neddemd amedya ɣef tmetti taqbaylit ad d-naf deg tugget d tamsalt n tmagit i yeṭṭuqten deg wungal imi d tidet yettidir umdan aqbayli deg tmurt-t-is.